Deg uḥric n uheyyi n temsirt, aselmad: - Ad d-yessuffeɣ akk isestanen i yezmer ad d-yessugen; - Ad yefren wid ilan assaɣ d yiswan n temsirt, d tsemlilt ara d-gen yinelmaden; - Ad yefren isestenen i yettawin ɣer tesnezgimt (réflexion) d uskasi; - Deg tneɣrit, ad isemres uselmad tarrayt: (asesten / taɣuri / tiririt); - Simmal tetteddu temsirt, Ad yettaru uselmad ɣef tfelwit, iferdisen igejdanen n uḍris am wakken d tisura ; - Simmal tetteddu temsirt, ad yettu$al uselmad netta d yinelmaden-is s aḍris: akken ad d-nadin isalan ; - Ur d-yuwi ara ad d-tili tezrawt n uḍris, taseddart taseddart ; - Deg uḍris, kra n wawalen, d tisura (d timussniwin) ara yessexdem uselmad, mi ara yeffeɣ ɣer tudert-is n yal ass; - Deg uḥric-agi, ad yessexdem uselmad inelmaden-is almend n yiswiren-nsen s usemres n tsesmelt n B. BLOOM: * Akaz: inelmaden ilan assaren (lexsas); * Tasemlilt: inelmaden ifazen; * Allus: inelmaden ilan assaren d wid ur nhedder ara tamazi$t; * Alestalɣa: inelmaden ilemmasen .